Der er langt til sommerens glade fest i Kildeparken - sambarytmerne er forstummet, og regnskabet er gjort op. På trods af at karnevalet i 2012 var et af de mest besøgte nogensinde, blev det en skidt forretning. Underskuddet blev på halvanden million kroner for karnevallet i år 2012, og Aalborg Karneval har allerede haft underskud de seneste to år. - Underskuddet er dækket af vores egenkapital, og vi er nu i gang med at arbejde på en ny forretningsplan, der skal tage højde for, at karnevallet fremover ikke er så sårbart økonomisk, siger Klaus Bystrup, der er karnevalskoordinator. Underskuddet blev tirsdag aften præsenteret for Aalborg Kommunes Kulturudvalg, dog uden at karnevallet bad om ekstra støtte.

Opsummering:
Aalborg Karneval kommer ud med et underskud i 2012 på halvanden million kroner.